Englezii au dat verdictul în grupa României de la EURO 2024: "Sunt mult sub Ucraina!"
Astfel, Ucraina este reprezentativa care va completa Grupa E, din care mai fac parte România, Belgia și Slovacia.
The Guardian consideră că Belgia și Ucraina sunt principalele favorite din Grupa E de la EURO 2024
Jurnaliștii englezi au scris că ucrainenii au nimerit în cea mai facilă grupă la turneul final care se va desfășura în Germania, în perioada 14 iunie – 14 iulie. Din acest motiv, cei de la The Guardian susțin că pentru Ucraina ar trebui să fie o misiune relativ ușoară calificarea în fazele eliminatorii ale turneului final.
Britanicii au dat ca argument pozițiile celor patru echipe naționale în clasamentul FIFA. Belgia ocupă locul patru și este cea mai bine clasată echipă din Grupa E. Ucraina este a doua clasată din grupă, pe locul 24 în clasamentul FIFA. România ocupă poziția a 45-a, la trei locuri în fața Slovaciei.
Jurnaliștii britanici consideră că nu ar fi o surpriză dacă reprezentativa ucraineană ar reuși să ajungă până în faza sferturilor de finală, așa cum a făcut-o la EURO 2020. Atunci, reprezentativa din țara vecină a fost eliminată după un 0-4 împotriva Angliei.
"Ucraina face parte din Grupa E, cu Belgia, România și Slovacia, poate cea mai accesibilă grupă, cu România și Slovacia mult sub Ucraina în clasamentul FIFA. Ucrainenii ar trebui să spere măcar la un loc în fazele eliminatorii. Nu poate fi exclusă nici o calificare în sferturile de finală, pentru a egala performanța din urmă cu trei ani", au scris cei de la The Guardian.
Programul României în grupa E de la EURO 2024
- 17 iunie, ora 16:00: România - Ucraina (Munchen)
- 22 iunie, ora 22:00: Belgia - România (Koln)
- 26 iunie, ora 19:00: Slovacia - România (Frankfurt)
Meciurile de la EURO 2024 vor fi transmise ÎN DIRECT de PRO TV, Pro Arena și VOYO.
Urmăriți SPORT.RO și pe Google News